gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl gl gl gl gl pt gl gl gl gl gl gl gl de en sv fr de de gl gl gl gl pt gl es gl gl gl gl es gl gl es gl gl gl gl es gl gl gl gl gl pt gl pt en ca gl gl pt
Vieiros: Galiza Hoxe - Michael Moore estrea na rede, e de balde, o seu último filme
Venres, sexta feira, 07 de outubro de 2022
Meténdose de cheo na campaña electoral
Slacker Uprising é o título do documental sobre as eleccións presidenciais de 2004 nos EUA. O cineasta pretende con el animar os mozos a votar, mellor polos demócratas.
O controvertido cineasta norteamericano, Michael Moore vén de estrear na internet (e de balde), a últimas horas desta terza feira, o seu último filme documental sobre as eleccións presidenciais de 2004, as que lle deron, novamente, o poder a George W. Bush.
O filme, titulado Slacker Uprising, supón a entrada directa de Moore na campaña electoral, xa que con este traballo pretende instar aos mozos estadounidenses a votar nas eleccións presidenciais de novembro, preferentemente aos demócratas. Ademais, é a primeira vez que Michael Moore emprega a rede para distribuír o seu traballo; segundo el a idea era facerlle "un agasallo aos meus admiradores".
"Os vosos pais votaron a Bush. Só vós podedes mudar América "
Slacker significa nugallán, preguiceiro, aínda que o título deste filme poderíase traducir máis ben por A revolución ou O Levantamento dos slackers, palabra que, neste contexto, significa individuo (home ou muller) entre os 18 e os 30 anos que normalmente non vota e que debería facelo desta volta, preferentemente por Barack Obama.
No 2004, o cineasta comezou un tour polas universidades de 62 cidades dos EUA coa intención de conseguir o votos dos mozos e mozas para o candidato demócrata John Kerry, coa axuda de persoas coñecidas polos universitarios, coma os actores Viggo Mortensen e Roseanne Barr ou a cantante e activista Joan Báez. Na fita explican: "Os vosos pais votaron a Bush. Só vós podedes mudar América ".
Houbo unha primeira versión de Slacker Uprising, titulada Captain Mike Across America, que se estreou o ano pasado no Festival Internacional de Cinema de Toronto. Para a segunda e definitiva copia, Michael Moore decidiu recomprar os dereitos de distribución do filme e mudar o xeito tradicional de movela por un sistema que se adapta mellor á súa idea de distribución: na rede e de moca. A idea é que a vexa o maior número de persoas posíbel, aínda que, como di o seu colega Robert Greenwald, "acaba bastante mal".
Mais este non é o único filme que nestes días de campaña ha chegar aos cinemas de medio mundo. Tamén anda por aí o último traballo de Oliver Stone, unha biografía non autorizada de Bush, titulada W. Alén dun outro filme, CSNY/Déjà vu, do músico Neil Young, unha mensaxe antibelicista e contra o goberno de Bush.
Berlusconi veta un filme de Oliver Stone sobre Bush
A rede salva da censura o último filme de Michael Moore
Michael Moore, en campaña
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Retallo do filme, enteiro pódese descargar en www.slackeruprising.com
Detalle da web onde se pode visionar o último filme de Moore
Michael Moore sen a súa mítica gorra
O Estado Español continuará a non recoñecer a independencia de Kosovo Edición xeral
Decisiva, aínda que non vinculante, opinión da Corte Internacional de Xustiza sobre a secesión de Kosovo Edición xeral
Exhuman restos de Simón Bolívar Venezuela
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto